# Rime milanesi (Pertusati)/Al sig. Don Alessandro Garioni nel mandargli un cabarè con cioccolata , con una scatola , e un volumetto di rime milanesi dopo aver egli passato tre mesi in Casa del Pertusati all' assistenza di un suo figlio.

../Al sciur Don Felipp Piazz che l'era rabbiaa per on moschin che gh'eva andaa in d'on œucc. ../Per la recuperada salut de la Mader Bajana Monega in del Monester de la Visitazion. IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Al_sig._Don_Alessandro_Garioni_nel_mandargli_un_cabar%C3%A8_con_cioccolata_,_con_una_scatola_,_e_un_volumetto_di_rime_milanesi_dopo_aver_egli_passato_tre_mesi_in_Casa_del_Pertusati_all%27_assistenza_di_un_suo_figlio.&oldid=- 20241006172042 //it.wikisource.org/w/index.php?title=Rime_milanesi_(Pertusati)/Al_sig._Don_Alessandro_Garioni_nel_mandargli_un_cabar%C3%A8_con_cioccolata_,_con_una_scatola_,_e_un_volumetto_di_rime_milanesi_dopo_aver_egli_passato_tre_mesi_in_Casa_del_Pertusati_all%27_assistenza_di_un_suo_figlio.&oldid=- 20241006172042
Al sig. Don Alessandro Garioni nel mandargli un cabarè con cioccolata, con una scatola, e un volumetto di rime milanesi dopo aver egli passato tre mesi in Casa del Pertusati all’assistenza di un suo figlio.
Ottonarj.
Quatter rimm, ma senza impegn Che ognidun gh’ha el sò da fà, Quatter rimm, va là che vegn, Mò si ben vuj buttaj là. Prè Lissander, la mia musa 6L’è on poo cialla: che el la scusa.
Al vedè la mia scricciura Me figuri che Ussuria L’avarà ditt adrittura: Don Franzesch, ch’el vegna via Con di lapp, che in fin di fin 12Hoo faa in tocch el strangorin.
Cortesij, moinn, carezz Me n’han faa quanto sia assee; Ma pœù on omm quand l’è on bell pezz Che el vorrav tornà a pollee, L’è content, no ghe par vera De trovass in capponera.
El mè car sciur Pertusaa Quindes dì, tre settimann, Per on pover ingaggiaa Ai sò cunt hin mes, hin ann. Sta boreja, se hoo de dilla, L’era vôra de fornilla.
Sont’appenna a Sant Tommas, Che no senti pù tant frecc: Adess godi la mia pas, Dormi adess in del mè lecc: Che nol pensa de imbonimm, Don Franzesch, cont i sò rimm.
Via, ch’el smonta, caro lu, Da quell brucc inscì ombrios: Parlaremm a tu per tu On quaj dì quand gh’abbia vôs, E in personna senza fall Vegnaroo pœù a ringraziall.
Mia miee... la Contessina... I duu mas’c, Luca e Luis, E Teresa e Giovannina Hin tucc muff, e ognidun dis: Che sortend Lu de cà mia L’è scappada l’allegria.
Chi me pianta su’l muson, Che doveva tegnill chì O per forza, o per reson: Chi de nocc no pò dormi: Vuna dis: Mi semper piangi; Sclama on’oltra, E mi no mangi.
Ma bott li: no voo pù innanz; L’è de giust che el sia settaa A mangià quij bonn pitanz, Quell bon ris col cervellaa Quij piattitt condii de man De la serva del Piovan.
L’era giust che el rescattass La soa santa libertaa: Adess si che el pò refass Sia giugand in Cà Lonaa, Sia bevend de fœura via Quaj biccier de malvasia.
Nol sarà però inscì matt De desmett a la mattina Dopo Messa el ciccolatt, Che l’è poù ona medesina, No diroo di pù economegh, Ma de quij che giusta el stomegh.
Miaboncuntsuoncabarè, Don Lissander, ch’el perdonna, Ma ghen mandi on poo del mè, Che l’è quell che à la mia donna El padimma in cap a l’ann Paricc voult l’asma e l’affann.
Intramezz ai tavolett Vuj ch’el trouva, catt in custra! Ona scatola e on librett Sparpajaa su l’assa lustra: Poesij, stampa, tablò, Tucc fattur d’on tabalò.
Ma no sont minga inscì ciall Da partend che Don Lissander L’abbia in cunt d’on bell regall Sti zanforgna, sti balander: Vuj però, corpo d’on biss, Figuramm che je aggradiss;
E in sto cas podaroo di Che tra tanc obbligazion Che nun tucc e massem mì, Gh’emm al Pader Garion, Soo destingu da la passienza L’umiltaa, la compiasenza.